ELEMENTI PRAĆENJA I KRITERIJI OCJENJIVANJA IZ TEHNIČKE KULTURE 5. - 8. RAZREDA

|  |  |  |  |  |  |
| --- | --- | --- | --- | --- | --- |
| ELEMENTI | | USVOJENOST PROGRAM. SADRŽAJA | RADNE NAVIKE I VJEŠTINE | SAMOSTALNOST I ODGOVORNOST | % |
| OCJENA | nedovoljan ( 1 ) | • Učenik ne prepoznaje osnovne pojmove i ključne riječi. | * Ne izrađuje ni minimum zadanih zadataka i * na sat dolazi bez potrebnog pribora. | * Ne izrađuje samostalno ni minimum zadanih zadataka.      * Na sat dolazi bez potrebnog pribora za TC i alata za praktičan rad. * Ne sudjeluje u nastavi. | Manje od 40% |
| dovoljan ( 2 ) | * Učenik identificira i prepoznaje osnovne pojmove i ključne riječi, * daje primjer, ali ne zna objasniti glavnu ideju, * gradivo izlaže bez reda uz veliku pomoć nastavnika i * teško razumije postavljena pitanja. | * Ne razmišlja logički, * ima teškoće u razumijevanju tehničke dokumentacije i u primjeni sredstava rada, * minimalno je precizan, * djelomično vodi računa o zaštiti na radu i * često ne donosi potreban pribor za rad. | * Stalno traži pomoć nastavnika. * U radu nije samostalan. * Ponekad ima potreban pribor za TC i praktičan rad. * Ponekad prati nastavu. | 40 do 55% |
| dobar ( 3 ) | * Učenik nabraja, opisuje, izdvaja, * dobro razumije postavljeno pitanje i * nastavnik djelomično pomaže. | * Jednostavno logički razmišlja, * uglavnom samostalno koristi tehničku dokumentaciju, * izvodi jednostavne rutinske pokrete, * komunicira i uglavnom surađuje, * vodi računa o zaštiti na radu, * pridržava se općih pravila ponašanja, * donekle je precizan i * rijetko ne donosi potreban pribor za rad. | * Uglavnom samostalno radi, sudjeluje u nastavi. * Uglavnom nosi potreban pribor i alat za praktičan rad. * Većinom prati i sudjeluje u nastavi. | 55 do 70% |
| OCJENA | vrlo dobar ( 4 ) | * Učenik zna objasniti glavnu ideju, opisuje, pokazuje, odabire, reda, razlikuje, * izlaže gradivo točno i razgovijetno, * razumije postavljeno   pitanje i   * nastavnik pomaže rijetko. | * Logički razmišlja i primjenjuje zaključke pri izvršenju konkretnih zadataka, * samostalno koristi tehničku dokumentaciju, * lako izvodi rutinske pokrete, * pravilno koristi instrumente, alat i materijal, * pridržava se općih pravila ponašanja, * točan, precizan, * primjenjuje mjere zaštite na radu i * redovito donosi potreban pribor za rad. | * Samostalno radi, nosi potreban pribor za TC i alat. * Aktivno sudjeluje u nastavi. * Komunicira s nastavnikom i drugim učenicima. | 71 do 85% |
| odličan ( 5 ) | * Označava, preoblikuje, razlikuje, raspravlja, sažima, uspoređuje, predviđa, * poznaje gradivo, postupke i ideje može jasno te precizno objasniti, * logički izlaže, * povezuje cjeline i * samostalno odgovara bez pomoći nastavnika. | * Konkretno logički zaključuje, * primjenjuje relevantne informacije u izvršenje skupa zadataka, * s lakoćom koristi metode, instrumente, alate i materijal, * izrazito precizan i uredan, * komunicira, surađuje i rado pomaže drugima, * u potpunosti primjenjuje mjere zaštite na radu i * uz potreban pribor za rad donosi i dodatne priloge na nastavne sate vezane uz obrađeno gradivo (tisak, linkovi na internetu, vlastite ppt i sl.) | * Svaki zadatak obavlja bez pomoći nastavnika. * Aktivno je uključen u sve aspekte nastave. * Uvijek ima potreban pribor za TC i alat za praktičan rad. * Rado pomaže drugim učenicima. | 86 do 100% |

# Pribor za tehničku kulturu:

- udžbenik

* geometrijska bilježnica bez crta A4 formata (ukoliko nije drugačije dogovoreno, npr. prošlogodišnja bilježnica)
* kutija s radnim materijalima i radnim listovima
* pribor za pisanje
* geometrijski pribor ( dva trokuta mjerne skale ne manje od 12 cm, ravnalo mjerne skale ne manje od 20 cm, šestar)
* škarice i ljepilo za papir
* po potrebi pribor koji navede nastavnik

Tehnička kultura se ocjenjuje: usmeno, bilježnica (praćenje nastave) i praktični radovi.

Učenik je dužan za svaki sat tehničke kulture nositi sav potreban pribor. Nenošenje nekog dijela pribora za TK, evidentira se bilješkom u e - dnevniku, a za tri evidentirane takve bilješke u jednom polugodištu, upisuje se ocjena nedovoljan (1), u treću rubriku (samostalnost i odgovornost) u e - dnevniku.

VREDNOVANJE UČENIKA S TEŠKOĆAMA U RAZVOJU

Elementi vrednovanja:

- realizacija zadataka s obzirom na teškoće pojedinog učenika

- odnos prema radu, uložen trud i nošenje pribora

- poštivanje školskih pravila

- poznavanje ključnih pojmova iz tehničke kulture, u skladu s mogućnostima.

*Učitelj tehničke kulture Tomislav Salaj*